TICHITENGI VINTHU NGE AKHRISTU
Asambizeni Kuti Alutirizi Kuteŵete Yehova
Apharazgi wo asambizika umampha kutuwa pakwamba kuti apharazgengi mwaphamphu nyengu zosi, kanandi aja apharazgi alusu. (Nthanthi 22:6; Ŵaf. 3:16) Kweni pe vinthu vinyaki vo vingawovya ŵanthu wo tisambira nawu kuti ayambi kupharazga mwalusu. Vinthu vaki ndi ivi:
Asani yo musambira nayu Bayibolu wayamba kupharazga, namwi mukhumbika kwambapu kumusambiza. (km 8/15 1) Mukhumbika kumukonkhose umampha wakupharazga sabata yeyosi. (Ŵaf. 1:10) Mukonkhosengi vinthu vamampha vakukwasana ndi uteŵeti. (Ŵaf. 4:8) Mumuchiskengi kuti wapharazgengi limoza ndi wakuwonere kagulu kinu kweniso abali ndi azichi anyaki kuti wasambiri malusu ngakupambanapambana.—Nthanthi 1:5; km 10/12 6 ¶3
Asani yo musambira nayu Bayibolu wabatizika, mungalekanga cha kumuchiska ndipuso kumusambiza mu uteŵeti, ukongwa asani mwechendamalizi kusambira nayu buku la “Chanju Chaku Chiuta.”—km 12/13 7
Mugwirisiyengi ntchitu vakuyeruziyapu vambula kusuzga asani mwayenda ndi mupharazgi wasonu mu uteŵeti. Mumuwongengi asani wakamba chakuyeruziyapu mu uteŵeti. Mumukambiyengi so vinthu vo vingamuwovya kuti waje walusu ukongwa.—km 5/10 7
tum_Latn tum_Latn tum_Latn tum_Latn tum_Latn tum_Latn